b'\n_START_ARTICLE_\nMelania Trump\n_START_SECTION_\nLiv og gerning\n_START_PARAGRAPH_\nHendes moder var modedesigner. Melania begyndte sin modelkarriere som 16-\xc3\xa5rig, og som 18-\xc3\xa5rig skrev hun kontrakt med et modelbureau, ID Models, i Milano. Hun arbejdede derefter som model i Milano og Paris, samtidig med at hun studerede design og arkitektur ved universitetet i Ljubljana i Slovenien. _NEWLINE_Hun taler 6 sprog: foruden modersm\xc3\xa5let slovensk ogs\xc3\xa5 serbo-kroatisk, engelsk, fransk, italiensk og tysk.\n_START_SECTION_\nFlyttet til USA\n_START_PARAGRAPH_\nGennem sin advokat, Michael Wildes, har hun tilkendegivet, at hun f\xc3\xb8rst kom ind i USA p\xc3\xa5 et businessvisum i august 1996. Hun opn\xc3\xa5ede en H-1B visum i oktober 1996. Derefter rejste hun j\xc3\xa6vnligt tilbage til Slovenien for at opn\xc3\xa5 yderligere fire et\xc3\xa5rige arbejdsvisaer, fordi p\xc3\xa5 det tidspunkt var et\xc3\xa5rige visa det eneste, der var tilladt i henhold til den amerikanske aftale herom med Slovenien. Hun opn\xc3\xa5ede et Green Card og fik en lovlig fast bop\xc3\xa6l i 2001, for at arbejde som en model med "ekstraordin\xc3\xa6re evner". Hun opn\xc3\xa5ede f\xc3\xb8rst amerikansk statsborgerskab i 2006, \xc3\xa5ret efter hendes \xc3\xa6gteskab. _NEWLINE_I november 2016 rapporterede Associated Press, at Trump blev betalt 20.056 USD for 10 modelarbejder i USA i 1996 inden, at hun havde f\xc3\xa5et juridisk tilladelse til at arbejde i landet. If\xc3\xb8lge Wildes er de dokumenter, som AP har lagt til grund, "ikke er blevet bekr\xc3\xa6ftet, [og] afspejler ikke vores optegnelser, herunder tilsvarende passtempler."_NEWLINE_I l\xc3\xb8bet af sin modelkarriere kom hun p\xc3\xa5 forsiden af magasiner som Vogue, Harper\'s Bazaar, In Style, Vanity Fair og Glamour._NEWLINE_I 2010 pr\xc3\xa6senterede hun en egen smykkekollektion, Melania Timepieces and Jewelry (oversat: Melania Ure og smykker). I 2013 debuterede hun med en serie af hudplejeprodukter._NEWLINE_Hun m\xc3\xb8dte Donald Trump i september 1998. De blev forlovede i 2004 og gift i januar 2005. Blandt deltagerne i brylluppet var Katie Couric, Matt Lauer, Rudy Giuliani, Heidi Klum samt Hillary Clinton og Bill Clinton. Hun fik amerikansk statsborgerskab i 2006.\n_START_SECTION_\nPr\xc3\xa6sidentvalg 2016\n_START_PARAGRAPH_\nI november 2015, da hun blev spurgt om sin mands pr\xc3\xa6sidentkampagne, svarede hun: ".. Jeg opfordrede ham, fordi jeg ved, hvad han vil g\xc3\xb8re, og hvad han kan g\xc3\xb8re for Amerika Han elsker det amerikanske folk, og han \xc3\xb8nsker at hj\xc3\xa6lpe dem" [36] Adspurgt af The New York Times i 1999, hvad hendes rolle ville v\xc3\xa6re, hvis Donald Trump ville blive pr\xc3\xa6sident, svarede hun: "... jeg ville v\xc3\xa6re meget traditionel Ligesom Betty Ford eller Jackie Kennedy ville jeg st\xc3\xb8tte ham"._NEWLINE_En anti-Donald Trump PAC marts 2016 offentliggjorde et angreb i form af et n\xc3\xb8genfoto af hende, der blev offentliggjort i 2000 som en del af en britisk GQ magazine fotoserie. Fotografiet viser hende l\xc3\xa6nket i h\xc3\xa5ndjern til en dokumentmappe liggende p\xc3\xa5 et pelst\xc3\xa6ppe ombord p\xc3\xa5 Donald Trumps private jet._NEWLINE_I juli 2016 blev Melania Trump officielle hjemmeside omdirigeret til Trump.com. P\xc3\xa5 Twitter erkl\xc3\xa6rede hun, at hendes hjemmeside var for\xc3\xa6ldet og ikke "pr\xc3\xa6cist afspejler [hendes] l\xc3\xb8bende forretninger og faglige interesser." Denne \xc3\xa6ndring skete efter, at det blev almindeligt p\xc3\xa5st\xc3\xa5et i medierne, at hjemmesiden fejlagtigt havde h\xc3\xa6vdet i mere end 10 \xc3\xa5r, at hun havde en grad i arkitektur og design fra universitetet i Ljubljana. Hendes biografi i det officielle program for republikanske nationale konvent i 2016 angav ogs\xc3\xa5 fejlagtigt, at hun havde f\xc3\xa5et en grad i Slovenien._NEWLINE_Melania Trump har spillet en aktiv rolle i sin mands pr\xc3\xa6sidentvalgkamp; en tale, som hun holdt p\xc3\xa5 det republikanske partikonvent, blev meget omdiskuteret, fordi dele af den blev beskyldt for at v\xc3\xa6re afskrift fra en tale, som Michelle Obama holdt i 2008.  Adspurgt om talen, Trump sagde hun skrev talen selv "med s\xc3\xa5 lidt hj\xc3\xa6lp som muligt". [49] Meredith McIver, der havde medvirket ved forberedelsen af talen, p\xc3\xa5tog sig to dage senere skylden og trak sig fra stillingen._NEWLINE_Den 1. september 2016 indgav hendes advokater en anmeldelse mod den britiske tabloidavis Daily Mail og Webster Tarpley, en politisk blogger fra Maryland, med p\xc3\xa5stand om \xc3\xa6rekr\xc3\xa6nkelse. Begge havde offentliggjort beskyldninger fra andre kilder, at hun arbejdede som escortpige for en herreklub i Italien i 1990\'erne. Tarpley offentliggjorde et dementi og en undskyldning den 22. august. The Daily Mail offentliggjorde en tilbagetr\xc3\xa6kning og undskyldning efter anmeldelsen var blevet indgivet.'